Държавен вестник, бр. 101, 2010 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  101
(4) Лечебни заведения по чл. 8, ал. 1, т. 1, буква 
„б“ и т. 2, букви „б“, „в“ и „г“ от ЗЛЗ, сключили 
договор за осигуряване на постоянен денонощен 
достъп до медицинска помощ на ЗЗОЛ, осигуряват 
постоянно присъствие на лекар.
(5) Когато изпълнител на ПИМП осъществява 
дейността си в община, в която функционира само 
едно лечебно заведение, заплащането по чл. 1, ал. 1, 
т. 8 се извършва след представяне на декларация 
по образец, утвърден от управителя на НЗОК, че 
ще осигурява постоянен денонощен достъп до 
медицинска помощ на ЗЗОЛ чрез консултация по 
телефон, в амбулаторията или в дома на пациента.
(6) Когато изпълнителят на ПИМП е лечебно 
заведение по чл. 8, ал. 1, т. 1, буква „б“ от ЗЛЗ и е 
разкрило дежурен кабинет с осигурено постоянно 
присъствие на лекар, заплащането по чл. 1, ал. 1, 
т. 8 се извършва след представяне на декларация 
по образец, утвърден от управителя на НЗОК.
(7) Заплащането по чл. 1, ал. 1, т. 8 се определя 
в зависимост от броя на:
1. задължително здравноосигурените лица с 
постоянен избор при изпълнителя на ПИМП;
2. задължително здравноосигурените лица, 
направили временен избор при изпълнителя на 
ПИМП.
(8) Броят на ЗЗОЛ по ал. 7, т. 1 се намалява с 
броя на лицата по ал. 7, т. 2, които са направили 
временен избор при друг изпълнител на ПИМП 
за периода на временния избор.
(9) Броят на ЗЗОЛ по ал. 7 се определя към 
последното число на месеца или датата на пре­
кратяване на договора.
(10) Когато договорът за обслужване на ЗЗОЛ 
е сключен или прекратен през текущия месец, 
заплащането се изчислява пропорционално на 
календарните дни на действие на договора през 
месеца.
(11) Плащането по чл. 1, ал. 1, т. 8 се извършва 
месечно след проверка по:
1. фактура;
2. спецификация;
3. първите екземпляри на регистрационни­
те форми за избор за новорегистрирани ЗЗОЛ, 
придружени с електронен отчет в определен от 
НЗОК формат;
4. електронен отчет за извършената дейност, 
отразена в амбулаторни листове в определен от 
НЗОК формат.
Раздел ІІ
Mетодика за заплащане на медицинските дейности 
в специализираната извънболнична помощ
Чл. 9. (1) Националната здравноосигурителна 
каса заплаща договорената и извършената дейност 
от изпълнители на специализирана извънболнична 
помощ (СИМП) съгласно Наредба № 40 от 2004 г. 
и действащите приложения, както следва:
1. преглед на ЗЗОЛ, включващ общомеди­
цински и специализирани медицински дейности, 
извън случаите по следващите точки по специал­
ности: „Акушерство и гинекология“; „Вътрешни 
болести“; „Гастроентерология“; „Детска гастро­
ентерология“; „Гръдна хирургия“; „Детски боле­
сти“; „Ендокринология и болести на обмяната“; 
„Детска ендокринология и болести на обмяната“; 
„Инфекциозни болести“; „Кардиология“; „Детска 
кардиология“; „Клинична алергология“; „Детски 
болести“ и „Клинична алергология“; „Клинична 
токсикология“, „Клинична хематология“, „Детска 
клинична хематология и онкология“, „Кожни и 
венерически болести“, „Неврохирургия“, „Нервни 
болести“, „Детска неврология“, „Нефрология“, 
„Детска нефрология и хемодиализа“, „Ортопе­
дия и травматология“, „Очни болести“, „Пнев­
мология и фтизиатрия“, „Детска пневмология и 
фтизиатрия“, „Психиатрия“, „Детска психиатрия“, 
„Ревматология“, „Детска ревматология“, „Съдова 
хирургия“, „Ушно-носно-гърлени болести“, „Уро­
логия“, „Хирургия“, „Медицинска паразитология“, 
„Медицинска онкология“;
2. преглед на ЗЗОЛ до 18-годишна възраст, 
включващ общомедицински и специализирани 
медицински дейности, извършени от лекар спе­
циалист с придобита специалност по „Детски 
болести“; „Детска гастроентерология“; „Детска 
ендокринология и болести на обмяната“; „Детска 
кардиология“; „Детски болести“ и „Клинична 
алергология“; „Детска клинична хематология и 
онкология“; „Детска неврология“; „Детска не­
фрология и хемодиализа“; „Детска пневмология 
и фтизиатрия“; „Детска психиатрия“; „Детска 
ревматология“, по повод на остро възникнало 
състояние и по назначение на ОПЛ;
3. профилактичен преглед на ЗЗОЛ до 18-го­
дишна възраст, включващ общомедицински и 
специализирани медицински дейности, извършени 
от лекар специалист с придобита специалност по 
„Детски болести“, съгласно изискванията на Наред­
ба № 39 от 2004 г. за профилактичните прегледи и 
диспансеризацията и приложение по НРД;
4. профилактичен преглед на ЗЗОЛ, включващ 
общомедицински и специализирани медицински 
дейности, извършени от лекар специалист с 
придобита специалност по „Акушерство и ги­
некология“ (по програма „Майчино здравеопаз­
ване“), извършващ профилактични прегледи на 
бременни, съгласно Наредба № 39 от 2004 г. за 
профилактичните прегледи и диспансеризацията 
и приложение по НРД;
5. профилактичен преглед на ЗЗОЛ над 18-го­
дишна възраст от рисковите групи, включващ 
общомедицински и специализирани медицински 
дейности, извършени от лекар специалист с при­
добита специалност по „Акушерство и гинеколо­
гия“, „Урология“, „Кардиология“, „Ендокринология 
и болести на обмяната“, „Гастроентерология“, 
„Вътрешни болести“ или „Хирургия“, съгласно 
приложение по НРД;
6. специализиран преглед на ЗЗОЛ съгласно 
Наредба № 39 от 2004 г. за профилактичните пре­
гледи и диспансеризацията и приложение по НРД, 
извършен от специалиста, водещ диспансерното 
наблюдение;
7. общомедицински и специализирани ме­
дицински дейности съгласно основен пакет по 
„Физикална и рехабилитационна медицина“;
8. високоспециализирани медицински дей­
ности по съответните специалности от основния 
пакет СИМП;